ທະນາຄານໂລກ ປ່ຽນການທໍານາຍຂອງຕົນ ກ່ຽວກັບເສດຖະກິດໂລກ
ບັນດານັກຊ່ຽວຊານຂອງທະນາຄານໂລກ ລຸດອັດຕາການເຕີບໂຕ ຂອງເສດຖະກິດໂລກ ທີ່ໄດ້ປະກາດມາກ່ອນນັ້ນ.
ບັນດານັກຊ່ຽວຊານທີ່ທະນາຄານໂລກໄດ້ອອກການປະເມິນທີ່ມືດມົນກ່ຽວກັບໂອກາດໃນ ການເຕີບໂຕຂອງເສດຖະກິດໂລກ ແລະກ່າວວ່າ ຖ້າການເຕີບໂຕຂອງເສດຖະກິດໂລກ ຫາກຊ້າລົງຢ່າງຫຼວງຫຼາຍແລ້ວ ມັນອາດສາມາດສົ່ງຜົນກະທົບຕໍ່ທຸກໆປະເທດແລະພາກ ພື້ນໄດ້ ພວກນັກຊ່ຽວຊານເຫລົ່ານີ້ເວົ້າວ່າ ເສດຖະກິດໂລກຈະເຕີບໂຕຊ້າລົງກວ່າທີ່ໄດ້ທໍານາຍໄວ້ ສຳຫຼັບປີນີ້ ເນື່ອງຈາກວິກິດການໜີ້ສິນຂອງຢູໂຣບແລະຄວາມພະຍາຍາມຕ່າງໆໃນແຫ່ງ ອື່ນເພື່ອຕໍ່ສູ້ກັບໄພເງິນເຟີ້ ນັ້ນ ພວກນັກເສດຖະສາດເຫລົ່ານີ້ຍັງກ່າວຕື່ມວ່າ ການເຕີບ ໂຕຂອງເສດຖະກິດຍັງອາດສາມາດຖືກຄຸກຄາມຈາກຄວາມຕຶງຄຽດໃນພາກຕາເວັນ ອອກກາງແລະໃນທະວີບອາຟຣິກາເໜືອໄດ້ ແລະຈະບໍ່ໄດ້ຮັບການຊ່ອຍເຫລືອໃດໆຈາກ ການຖົກຖຽງກັນທາງດ້ານການເມືອງໃນກຸງວໍຊິງຕັນ ລາຍງານຂອງທະນາຄານໂລກໃນວັນອັງຄານວານນີ້ກ່າວວ່າ ເສດຖະກິດໂລກຈະເຕີບໂຕ ຂຶ້ນພຽງແຕ່ 2 5 ເປີເຊັນເທົ່ານັ້ນໃນປີນີ້ ຂະນະທີ່ ເສດຖະກິດຂອງສະຫະລັດຈະເຕີບໂຕ ຊ້າຄືພຽງແຕ່ 2 2 ເປີເຊັນເທົ່ານັ້ນ ລາຍງານສະບັບນີ້ຍັງກ່າວຕື່ມວ່າ ການເສດຖະກິດ ຂອງປະເທດທີ່ພຸ່ງພົ້ນໃໝ່ຈະເຕີບໂຕຂຶ້ນ 5 4 ເປີເຊັນ ຊຶ່ງເປນອັດຕາເກືອບ 1 ເປີເຊັນ ຕໍ່າກວ່າອັດຕາທີ່ໄດ້ທໍານາຍໄວ້ກ່ອນ ບັນດານັກວິເຄາະຂອງທະນາຄານໂລກຕັດການ ປະເມິນການເຕີບໂຕຂອງເສດຖະກິດໃນຢູໂຣບ ຂອງເຂົາເຈົ້າລົງຈາກອັດຕາພໍປານກາງ ລົງມາເປັນອັດຕາທີ່ຫົດໂຕເຂົ້າ 3 ສ່ວນ 10 ຂອງ 1 ເປີເຊັນ ຄວາມຮຽກຮ້ອງຕ້ອງການສິນຄ້າຈາກຢູໂຣບແລະຈາກພວກປະເທດທີ່ ຈະເລີນແລ້ວອື່ນໆ ເປັນສາເຫດນຶ່ງທີ່ຄາດວ່າ ຈະເຮັດໃຫ້ການຄ້າຂອງໂລກລົດລົງພ້ອມກັບລາຄ້າສິນຄ້າຖືກ ລົງແລະແລະກໍາໄລໜ້ອຍລົງຈາກພວກປະເທດຜະລິດນໍ້າມັນ ອາຫານແລະສິນຄ້າອື່ນໆ ພາວະເສດຖະ ກິດຫຼຸດຖອຍຫລືການເຕີບໂຕຊ້າລົງໃນບັນດາປະເທດຮັ່ງມີ ກໍຈະໝາຍ ຄວາມວ່າ ຈະມີໜ້າວຽກໜ້ອຍລົງ ແລະລາຍໄດ້ກໍໜ້ອຍລົງສໍາລັບພວກຄົນເຂົ້າເມືອງ ຊຶ່ງ ຕາມທໍາມະດານັ້ນເຂົາເຈົ້າສົ່ງເງິນກັບຄືນໄປຍັງປະເທດບ້ານເກີດເມືອງນອນຂອງເຂົາເຈົ້າ ນັ້ນ